کوئٹہ : ڈپٹی کمشنر سبی منصور احمد قاضی نا کماشی ٹی بشامی آ پِرتا بابت جاچ دیوان اڈ ہلک، ہراٹی ایڈیشنل ڈپٹی کمشنر جنرل وحید شریف عمرانی، ڈی ایچ او ڈاکٹر سولنگی، ایگزیکٹیو انجینئر پی ایچ ای شہزاد فرخ، ایم ایس ڈی ایچ کیو ہسپتال ڈاکٹر رفیق مستوئی، ایس ڈی او بی اینڈ آر غفار گشکوری تون اوار ایلو آفیسر آک بشخ ہلکر دیوان آن تران کرسا ڈپٹی کمشنر سبی منصور احمد قاضی پارے کہ گمانی نوکاپی حالیت آتون مون تننگ کن غٹ تعلقدار ادارہ غاتے ہروخت تیار سلنگ و ہروڑنا ناخوشگوار حالیت آتیٹی زہمی تے دمدستی امدا د نا فراوانی ءِ پک کننگ کن مربوط گام گیج کروئی مریک اوپارے کہ حکومت بلوچستان نا خاص پارت آتے مون آ تخسا غٹ تعلقدار ادارہ غاتے ساڑی آ موسمی حالیت، گمانی پِر و گمانی نوکاپ اٹ الس نا رکھ، بچفنگ و ریلیف کن غٹ تر کوشست آتے کاریم اٹ اتنگ نا پارت کننگانے۔ حوال نا رداٹ گمانی نوکاپی حالیت آتون مون تننگ کن غٹ تعلقدار ادارہ غاتے ہروخت تیار سلنگ و ہروڑنا ناخوشگوار حالیت آتیٹی زہمی تے دمدستی امدا د نا فراوانی ءِ پک کننگ کن مربوط گام گیج کروئی مریک۔
(اے پی پی)
